**נספח ב' – הצהרה על עמידה בדרישות הסף**

חוזר מנכ"ל משרד הפנים 1/2007 קובע מהם תנאי הכשירות הנדרשים ממועמד לתפקיד יועץ משפטי ותובע של ועדה מקומית לתכנון ובניה. בחוזר זה נקבע, בין היתר, כי לא ימונה עורך דין לתפקיד של תובע ועדה מקומית אם מתקיים בו אחד מאלה:

א. הוא הורשע בעבירה שיש עמה קלון או שבית המשפט קבע שעבר עבירה שיש עמה קלון, וטרם חלפו חמש שנים מיום שנגזר דינו, או אם נגזר עליו מאסר בפועל, מיום שסיים לרצות את עונשו, לפי המאוחר.

ב. הוא כיהן כחבר הועדה המקומית או כראש רשות מקומית או כחבר מועצה באחת הרשויות אשר נכללות במרחב התכנון של הועדה המקומית, וטרם חלפו שנתיים מיום שחדל או מיום שנסתיימה תקופת הכהונה של המועצה בה כיהן, לפי המאוחר.

ג. הוא היה מועמד בבחירות לראשות אחת המועצות המקומיות הכלולות במרחב התכנון של הועדה המקומית, ולא הסתיימה כהונתה של אותה מועצה שלה היה מועמד.

ד. עיסוקיו האחרים עלולים להעמידו במצב של ניגוד עניינים עם תפקידו כתובע הועדה ויועצה המשפטי.

הריני להצהיר, כי עילות אלה אינן מתקיימות בי.

|  |  |  |  |  |
| --- | --- | --- | --- | --- |
|  |  |  |  |  |
| תאריך |  | שם המועמד |  | עו"ד- חותמת וחתימה |